এখনই প্যাচপ্যাচে গরম থেকে মুক্তির সম্ভাবনা নেই কলকাতা বা পশ্চিমবঙ্গবাসীর। চাঁদিফাটা গরম আর ঘামের সঙ্গেই ঘর করতে হবে আরও অন্তত দুদিন। আগামী সোমবার বৃষ্টির সম্ভাবনা রয়েছে বলে জানিয়েছে আলিপুর আবহাওয়া দফতর। তার আগে শনি এবং রবিবার বৃষ্টির সম্ভাবনা নেই, হাওয়া অফিসের অনুমান এরকমই। রাজ্যের পশ্চিমের জেলাগুলিতে হুহু করে বাড়ছে তাপমাত্রার পারদ। এখনই প্রায় ৪০ ছুঁইছুঁই।
 ওয়েব ডেস্ক: এখনই প্যাচপ্যাচে গরম থেকে মুক্তির সম্ভাবনা নেই কলকাতা বা পশ্চিমবঙ্গবাসীর। চাঁদিফাটা গরম আর ঘামের সঙ্গেই ঘর করতে হবে আরও অন্তত দুদিন। আগামী সোমবার বৃষ্টির সম্ভাবনা রয়েছে বলে জানিয়েছে আলিপুর আবহাওয়া দফতর। তার আগে শনি এবং রবিবার বৃষ্টির সম্ভাবনা নেই, হাওয়া অফিসের অনুমান এরকমই। রাজ্যের পশ্চিমের জেলাগুলিতে হুহু করে বাড়ছে তাপমাত্রার পারদ। এখনই প্রায় ৪০ ছুঁইছুঁই। এরমধ্যেই অবশ্য আশার আলো দেখাচ্ছে বিহারের ঘূর্ণাবর্ত। তারসঙ্গে তৈরি হচ্ছে আরও একটি ঘূর্ণাবর্ত। জোড়া ঘূর্ণাবর্তের জেরেই জোরালো হচ্ছে বৃষ্টির সম্ভাবনা।যদিও সেটার জন্যও তো লাগবে দিন দুয়েক। তাই আগামী ৪৮ ঘণ্টায় অন্তত স্বস্তি নেই।